2000/664/EY: Neuvoston päätös, tehty 23 päivänä lokakuuta 2000, jolla muutetaan päätöstä 2000/265/EY varainhoitoasetuksesta, joka koskee talousarviomenettelyä neuvoston varapääsihteerin hallinnoimien, hänen tiettyjen jäsenvaltioiden puolesta tekemiensä Schengen-ympäristön tietoliikenneinfrastruktuurin (Sisnet), perustamista ja toimintaa koskevien sopimusten osalta



Virallinen lehti nro L 278 , 31/10/2000 s. 0024 - 0024



Neuvoston päätös, tehty 23 päivänä lokakuuta 2000, jolla muutetaan päätöstä 2000/265/EY varainhoitoasetuksesta, joka koskee talousarviomenettelyä neuvoston varapääsihteerin hallinnoimien, hänen tiettyjen jäsenvaltioiden puolesta tekemiensä Schengen-ympäristön tietoliikenneinfrastruktuurin (Sisnet), perustamista ja toimintaa koskevien sopimusten osalta (2000/664/EY) EUROOPAN UNIONIN NEUVOSTO, joka ottaa huomioon Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön säilyttämisestä osaksi Euroopan unionia tehdyn pöytäkirjan, jäljempänä "Schengen-pöytäkirja", 2 artiklan 1 kohdan toisen alakohdan ensimmäisen virkkeen, sekä katsoo seuraavaa: (1) Neuvoston varapääsihteeri valtuutettiin päätöksellä 1999/870/EY(1) toimimaan Schengenin säännöstön Euroopan unioniin sisällyttämisen yhteydessä tiettyjen jäsenvaltioiden edustajana Schengen-ympäristön tietoliikenneinfrastruktuurin, jäljempänä "Sisnet", perustamista ja toimintaa koskevia sopimuksia tehtäessä sekä hallinnoimaan kyseisiä sopimuksia. (2) Näistä sopimuksista johtuvia taloudellisia velvoitteita ei hoideta Euroopan unionin yleisestä talousarviosta, ja näin ollen 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen(2) säännöksiä ei sovelleta. (3) Tämän mukaisesti on päätöksellä 2000/265/EY(3) annettu varainhoitoasetus, jossa vahvistetaan erityiset säännöt, joissa täsmennetään yksityiskohtaiset menettelytavat sopimusten tekemisen aikana aiheutuvien menojen hoitamiseen tarvittavan talousarvion laatimista ja toteuttamista näistä sopimuksista niiden tekemisen jälkeen johtuvia velvoitteita, asianomaisilta valtioilta perittäviä maksuja sekä tilinpäätöksen esittämistä ja tilintarkastusta varten. (4) Hyvä tilintarkastuskäytäntö edellyttää, että tähän varainhoitoasetukseen tehdään joitakin pieniä muodollisia muutoksia. (5) Tämä päätös koskee Schengen-pöytäkirjassa tarkoitettua Schengenin säännöstön kehittämistä, ON PÄÄTTÄNYT SEURAAVAA: 1 artikla Muutetaan neuvoston päätös 2000/265/EY seuraavasti: 1) Korvataan 7 artiklan 1 kohdan b alakohta seuraavasti: "b) ne määrärahat, jotka vastaavat tammikuun 1 päivän ja joulukuun 15 päivän välillä asianmukaisesti tehdyistä maksusitoumuksista aiheutuvia ja 31 päivänä joulukuuta vielä suorittamatta olevia maksuja, siirretään ilman eri toimenpiteitä käytettäväksi vain seuraavan varainhoitovuoden aikana." 2) Korvataan 7 artiklan 2 kohdan ensimmäinen virke seuraavasti: "2. Poiketen siitä, mitä 1 kohdassa säädetään, neuvoston varapääsihteeri voi ennen 31 päivää tammikuuta toimittaa Schengen-tietojärjestelmätyöryhmälle, jäljempänä 'SIS-työryhmä', asianmukaisesti perustellut pyynnöt sellaisten määrärahojen siirtämisestä seuraavalle varainhoitovuodelle, joita ei ollut sidottu 15 päivänä joulukuuta, kun seuraavan varainhoitovuoden kyseisiin budjettikohtiin otetut määrärahat eivät riittäneet kattamaan rahoitustarvetta." 3) Korvataan 21 artiklan ensimmäinen virke seuraavasti:"Maksut suoritetaan käyttäen neuvoston pääsihteerin nimissä tätä tarkoitusta varten avattua pankkitiliä." 2 artikla 1. Tämä päätös tulee voimaan päivänä, jona se tehdään. 2. Se julkaistaan Euroopan yhteisöjen virallisessa lehdessä. Tehty Luxemburgissa 23 päivänä lokakuuta 2000. Neuvoston puolesta Puheenjohtaja J. Glavany (1) EYVL L 337, 30.12.1999, s. 41. (2) EYVL L 356, 31.12.1977, s. 1, asetus sellaisena kuin se on viimeksi muutettuna asetuksella (EY) N:o 2673/1999 (EYVL L 326, 18.12.1999, s. 1). (3) EYVL L 85, 6.4.2000, s. 12.